យើងខ្មែរស្រឡាញ់ជាតិ

(ចង្វាក់ រាំវង់)

ច្រៀងដោយ  នភ ហង្សផលា

និពន្ធបទភ្លេង និងទំនុកច្រៀង ដោយ  នភ ហង្សផលា ឆ្នាំ២០០៩

១.​ យើងខ្មែរ  ស្រឡាញ់ជាតិខ្មែរ  ប្រឹងរក្សាថែវប្បធម៌ថ្លៃថ្លា

តម្លៃនៃជាតិខេមរា  (ផ្ទួន)   ពង្សអ្នកឧស្សាហ៍​ប្រសប់គ្រប់យ៉ាង​(ច្រៀងបន្ទរ)។



២.​​ យើងខ្មែរ  មានអធ្យាស្រ័យ  សណ្តោសប្រណីដល់ញាតិជិតខាង

ជីវិតយើងបានភ្លឺស្វាង ​​ (ផ្ទួន)     នេះជាតំណាងដួងចិត្តមេត្រី  ​  (ច្រៀងបន្ទរ)។



៣. យើងខ្មែរ  ថែជាតិពេកពន់  វាចាស្រទន់ចរិយាល្អក្រៃ

ប្រជាជួបសុខសេរី  (ផ្ទួន)     សីលធម៌វិន័យប្រពៃកល្យាណ ​  (ច្រៀងបន្ទរ)។



៤. យើងខ្មែរ  អំបូរអ្នកប្រាជ្ញ  ព្យាយាមអង់អាចពុះពារគ្រប់ប្រាណ

នាំជាតិរុងរឿងថ្កើងថ្កាន ​  (ផ្ទួន)     គ្រប់ទីភូមិឋានសុខសាន្តរៀងអើយ (ច្រៀងបន្ទរ)៕